== Overnaturlige forklaringer ==
I tidens løb er der givet mange mystiske og [[paranormal]]e forklaringer på lysene. Den ældste myte stammer tilsyneladende fra [[Cherokee|cherokeserindianere]], der fortæller at stammen omkring år [[1200]]<ref>Interessant er det, at selv om nogle forskere mener, at cherokeserne faktisk var i området på den tid, går den mest almindelige teori ud på, at stammen først kom til området 100 eller 200 år senere, selv om stammen selv hævder, at de har boet der "altid".</ref> udkæmpede et slag mod den rivaliserende [[Catawba|catawbastamme]] i området omkring Brown Mountain, og at mange krigere på begge sider faldt i slaget. Stammens unge piger gik ud for at lede efter deres elskede, og lysene stammer fra de lygter, som de unge pigers ånder bruger, når de hver nat stadig søger.<ref name="BML">{{Cite web |url=http://www.westernncattractions.com/brown-mountain-lights/ |title=Brown Mountain Lights fra NC Attractions |access-date=12. april 2015 |archive-date=24. april 2015 |archive-url=https://web.archive.org/web/20150424082230/http://www.westernncattractions.com/brown-mountain-lights/ |url-status=dead }}</ref> Interessant ved denne forklaring er, at selv om cherokeserne faktisk har legender om et slag mod catawbaerne på dette tidspunkt, dukkede historierne, der forbandt slaget med lysene først op, da der opstod interesse for lysene efter offentliggørelsen af artiklen i Charlotte Observer.
Fysik Videnskab